NaiveNeuron/SloPal huggingface dataset:
Ráž, Jozef, minister dopravy SR (2024-04-18):
Ďakujem pekne za slovo. Vážený pán predseda, vážené pani, pán podpredseda, vážené pani poslankyne, páni poslanci, dovoľte mi uviesť v druhom čítaní vládny návrh zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov. Ako som už spomenul v mojom vystúpení v prvom čítaní, vládnym návrhom zákon sa napĺňa Programové vyhlásenie vlády Slovenskej republiky. Predložená zákonodarná úprava reaguje na potrebu zrýchlenia postupov prípravy a realizácie významných investičných projektov. Zároveň je jej cieľom prebrať tiež smernice Európskeho parlamentu a Rady EÚ 2021/1187 o zefektívňujúcich opatreniach na dosiahnutie pokroku pri realizácii traseurópskej dopravnej siete do právneho poriadku Slovenskej republiky, ktorá mala byť transponovaná do 10. augusta 2023. Myslím si, že všeobecne sa vieme zhodnúť na tom, že z národného a medzinárodného hľadiska významné projekty zamerané na investície v rôznych oblastiach ako napr. doprava, zdravotníctvo, obrana a bezpečnosť Slovenskej republiky sú realizované v dlhodobých časových rámcoch. Zopakujem, že hlavnými dôvodmi tohto nepriaznivého stavu sú majetkoprávne (správne majetkovoprávne, pozn. red.) vysporiadanie, povoľovacie procesy a verejné obstarávania. Tieto procesy nedovoľujú v potrebnom čase pripraviť a implementovať rozsiahle strategicky významné stavby. Cieľom návrhu zákona je zefektívniť a spriechodniť procesy pri vybraných významných investičných projektoch definovaných ako strategické investície. Pri návrhu zákona sme vychádzali jednak z reálnych skúseností investorov, ktorí sa pri svojej činnosti boria legislatívno-procesnou mašinériou, ako aj správnych úprav, ktoré v Slovenskej republike sú už uplatňované, či legislatívy uvedenej do praxe v iných krajinách Európskej únie. Hlavným návrhom zákona sa upravujú podmienky na prípravu uskutočňovania a dokončovania investičných projektov, o ktorých vláda Slovenskej republiky rozhodne, že sú strategickou investíciou, ktorých realizácia je vo verejnom záujme. Práva a povinnosti investora. Postup a podmienky vydávania povolení pri výstavbe projektov uvedených v prílohe č. 1 – zoznam oblastí investícií vládneho návrhu zákona, kde je vymedzená transeurópska dopravná sieť TEN-T, čím dôjde k prebratiu povinností vyplývajúce zo smernice TEN-T do právneho poriadku Slovenskej republiky. Pôsobnosť orgánov štátnej správy, majetkoprávne (správne majetkovoprávne, pozn. red.) vysporiadanie pozemkov, skrátenie lehôt povoľovania investičných projektov, a to od posudzovania vplyvov na životné prostredie, územné a stavebné konanie až po kolaudáciu a verejného obstarávania. Na záver ešte zdôrazním, že neustále odďaľovanie realizácie významných infraštruktúrnych projektov prehlbuje infraštruktúrny dlh, negatívne ovplyvňuje ekonomický a demokratický, demografický vývoj v Slovenskej republike, do, pardon, republike. Dovolím si vás, vážené panie poslankyne a páni poslanci, požiadať o podporu návrhu zákona, ktorý má potenciál pre zastavenie oslabovania konkurencieschopnosti našej krajiny. Ďakujem pekne.
P. Paška, predseda NR SR: (2009-12-03):
(Hlasovanie.) 139 prítomných, 59 za, 59 proti, 20 sa zdržalo, 1 nehlasoval. Nebudeme pokračovať v rokovaní o tomto návrhu zákona. Pani poslankyňa Klára Sárközy uvedie teraz hlasovanie v prvom čítaní o návrhu pánov poslancov Horvátha a pani poslankyne Tkáčovej na vydanie zákona č. 311, Zákonník práce.  Je to tlač 1312. Máte slovo. (Hlasovanie o n ávrhu poslancov Národnej rady Slovenskej republiky Zoltána Horvátha a Jarmily Tkáčovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov.)
M. Číž, podpredseda NR SR: (2007-03-22):
Slovo má pani poslankyňa Sániová Beata. Prítomná je pani Sániová Beata? Pani Sániová je tu prítomná? Nech sa páči, prosím, v rozprave treba pristúpiť tiež k rečníckemu pultu, prosím. Zrejme aj s procedurálnym návrhom alebo vysvetlením stanoviska, zapnite, prosím, mikrofón pani Sániovej.
Stančík, Andrej, poslanec NR SR (2022-05-25):
Ďakujem. Pán predseda, v rozprave vstúpil len pán poslanec Milan Vetrák, ktorý predniesol dva pozmeňujúce a doplňujúce návrhy. Keďže boli podané dnes, dajte, prosím, najskôr hlasovať o skrátení lehoty podľa § 83 ods. 4 rokovacieho poriadku Národnej rady.
Kiššová, Jana, poslankyňa NR SR (2014-11-10):
Ďakujem pekne za slovo. Pán kolega, vy ste povedali, že tu počas rozpravy odznelo množstvo urážok a množstvo osočovania a že to vyvolalo teda takú zvláštnu pachuť priebehu tohto rokovania. Ja s vami súhlasím. Bolo tu toho veľa a ani mne sa tie veci nie celkom dobre vždy počúvajú. No napriek tomu okrem tohto tu odzneli aj jasné fakty. Odzneli tu jasné a vážne podozrenia, odzneli tu vážne a jasné argumenty. Tieto vážne a jasné argumenty vedú k vážnemu a dôvodnému podozreniu na korupčné správanie, na stranícky motivované, stranícky tolerované korupčné správanie a vyvoláva to v nás naozaj veľké znepokojenie a dôvodom toho je dnešná schôdza. Aby sme si to možno osviežili, ja skúsim len veľmi stručne niektoré tieto argumenty povedať. Cétečko bolo nehorázne predražené, cétečko dodávala firma Medical Group. Firma Medical Group má v piešťanskej nemocnici mimoriadne nadštandardné obchodné vzťahy, má tam mimoriadne nadštandardné platobné podmienky. Majitelia tejto firmy majú sídlo na rovnakej adrese v Belize, ako má firma Penta Enterprises. Prosím vás, čo na tomto nie je zrozumiteľné? Prečo, keď chcete byť vecný, prečo, keď nechcete byť osobný, prečo ste sa nevyjadrili k týmto skutočnostiam? Jediné, čo ste povedali, je, že korupcia je zlá, že schránkové firmy sú zlé, že aj my sme mali kauzy a že aký je pán premiér skvelý a že už miesto vás vymenoval všetky kauzy a že vy teraz nemusíte. A potom ste spravili akýsi pokus o nejakú stručnú osobnostnú analýzu jednotlivých kolegov a kto je aký a kto, komu čo sluší a komu čo nesluší. Ďakujem.
Pročko, Jozef, poslanec NR SR (2020-06-03):
Ďakujem. Ja by som v živote nepovedal, že spravím kotlebovské ňu-ňu-ňu. To, keď oni sa prihlásia, vystúpi Miňo a druhý povie, krásne si to, Miňko, povedal, toto bolo nádherné! Prihlási sa Suja, Marian Kotleba povie: Krásne to bolo povedané, nádherne! Tak teraz ja spravím ňu-ňu-ňu... (Reakcie z pléna, prerušenie vystúpenia predsedajúcim.)
Hrnčiar, Andrej, podpredseda NR SR (2016-06-16):
Ďakujem. Pán poslanec Fecko.
Danko, Andrej, podpredseda NR SR (2023-12-08):
Poslanec Mikulec.
Jasaň, Viliam, poslanec NR SR (2015-03-13):
Ďakujem pekne, pán predsedajúci. Pán minister, kolegyne, kolegovia, budem naozaj len veľmi stručný, ale nedá sa nereagovať na taký relatívne zvláštny priebeh tejto diskusie, kde vystupovali traja bývalí ministri a – čo už je pomaly ale iste typické – ani tu sa nezhodli. Jeden chcel, keď bol minister, nedalo sa, druhý chcel, keď bol minister, nedalo sa, a tretí povedal, že ani netreba, lebo to už desať rokov existuje. Tak by bolo možno, pre mňa to bude zaujímavé, keď sa pred druhým čítaním alebo v druhom čítaní dozviem, aké konkrétne návrhy odborné pripravia tí diskutujúci. Len verím, že sa pridáte k výzve pána ministra a ja som tiež pripravený sa stretnúť a konzultovať tie návrhy, ktoré môžu nejakým spôsobom vylepšiť predkladaný návrh, lebo nejaké náznaky tu predsa len boli. Ale dúfam, že to nebude zasa len politická diskusia, čo všetko je zlé, nič dobré, už to tu mohlo byť za desať rokov a kva, kva, kva. Trošku ma zarazil aj jeden taký moment, že veľmi málo sa hovorilo o tom vyrovnávajúcom dôchodku, aj keď mne chodia na moju mailovú adresu práve stanoviská a návrhy, ako by sa možno táto časť tohto návrhu zákona dala upraviť. Takže v závere naozaj ja sa prikláňam k tomu, čo povedal pán minister, využime čas, ktorý na to ešte máme, aby sme mohli spoločne konzultovať návrhy, ktoré s opozície prídu a hľadať cestu na prípadné ešte vylepšenie toho, čo tu je. Ďakujem pekne.
Kollár, Boris, predseda NR SR (2021-09-21):
Ďakujem. Dávam hlasovať o prvom procedurálnom návrhu, pána poslanca Pčolinského, nech sa páči. Prosím, prezentujme sa a hlasujme. (Hlasovanie:) Prítomných 129 poslancov, za 89, proti 31, zdržali sa 8 a nehlasoval 1. Uvedený návrh sme schválili. Teraz budeme hlasovať o procedurálnom návrhu pána poslanca Mariána Viskupiča. Prosím, prezentujme sa a hlasujeme. (Hlasovanie.) Prítomných 129 poslancov, za 81, proti 39, zdržalo sa 9. Uvedený návrh sme schválili. Ďalej pristúpime k hlasovaniu o bode 43 schváleného programu, ktorým je druhé čítanie o návrhu poslancov Kazdu, Šíbla, Lehotského a Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (tlač 594). Spoločným spravodajcom je člen výboru pre hospodárske záležitosti poslanec Peter Vons, prosím ho, aby uvádzal hlasovanie. [Hlasovanie o návrhu poslancov Národnej rady Slovenskej republiky Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 594.]
Laššáková, Ľubica, poslankyňa NR SR (2020-12-02):
Ďakujem veľmi pekne za slovo, pán predsedajúci. Dušan, správne si poznamenal, že kultúra je taká, aký je s ňou kamarát minister financií. V našej prvej televíznej debate s pani ministerkou kultúry niekedy na jar tohto roka som jej odporúčala v dobrom, aby sa veľmi skamarátila s pánom ministrom financií. Potešila som sa, keď som nedávno v jednej tlačovej besede zachytila informáciu, kde sa hovorilo o tom, že kultúra dostane toľko peňazí, koľko potrebuje. V návrhu rozpočtu kapitoly Ministerstva kultúry Slovenskej republiky to však zreteľné nie je. Chce sa mi veriť, že sa mýlim, ale, bohužiaľ, teda pri čítaní toho rozpočtu nadobúdam dojem, že asi mám pravdu. Mám pripraveného toho, samozrejme, podstatne viac, ale viac poviem v rozprave, do ktorej som písomne prihlásená. Ďakujem pekne.
P. Abrhan, poslanec: (2005-11-08):
Najprv budeme hlasovať o pozmeňujúcich návrhoch zo spoločnej správy, celkom je to 6 pozmeňujúcich návrhov. Prosím, aby ste dali hlasovať spoločne s odporúčaním gestorského výboru schváliť ich.
Hrušovský, Pavol, podpredseda NR SR (2011-09-14):
(Hlasovanie.)137 prítomných, 75 za, 61 proti, 1 nehlasoval. Body zo spoločnej správy, tak ako dal o nich hlasovať pán spoločný spravodajca, sme schválili. Prosím ďalší návrh.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za 59, proti 58 poslancov, zdržalo sa 19, nehlasoval 1. Ani tento bod sme neschválili.
Viskupič, Jozef, poslanec NR SR (2017-02-09):
Ďakujem. Myslím si, že metódy z Lomničky, o ktorej si hovorila v rozprave, a nehovorila si o všetkých Rómoch, čiže metódy z Lomničky ešte nedorazili do Humenného. Neviem, či je to tak, ale táto informácia by asi nemala zostať bez poznámky, pretože rozprávala si nie o tých ľuďoch, ktorí za cigarety dávali hlasy, ale o tých ľuďoch, ktorí sedia tu a tie cigarety rozdávali. A sú to niektorí aj z nás a zároveň aj niektorí z tých, čo sedia na balkóne. To vnímam dobre. Ale chcel by som sa, keďže nemám možnosť priamo reagovať na pani ombudsmanku, pripojiť k tvojej, k tvojmu poďakovaniu, že úrad, ktorý pani ombudsmanka doteraz zastávala, získal aj v jej osobe váhu v spoločnosti, že to nebol anonymný politický nominant, ktorý sedel a vykonával iba príkazy, ktoré mu, ktoré nikomu neubližujú. Totižto ak sa jednalo o ťažké veci, kedy bolo treba ísť voči bohatým, mocným a vplyvným v tejto krajine, tak pani ombudsmanka stála presne tam, kde stáť má, a to je na strane tých slabších. Preto aj ja sa pripájam k tvojmu poďakovaniu a ďakujem, pani ombudsmanka.
Danko, Andrej, podpredseda NR SR (2024-04-24):
Pani poslankyňa Jurík.
Laurenčík, Milan, podpredseda NR SR (2022-06-15):
Ďakujem vám obom a prerušujem rokovanie o tomto bode programu. Kolegyne, kolegovia, pokračujeme prvým čítaním o vládnom návrhu zákona. Teda mali by sme pokračovať o vládnom návrhu zákona ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Vládny návrh zákona je uverejnený ako tlač 1041. Návrh na jeho pridelenie na prerokovanie výborom je v rozhodnutí číslo 1082. Vládny návrh zákona by nám mal uviesť pán podpredseda vlády Slovenskej republiky Štefan Holý, ktorý tu však nie je. Preto tento bod pôjde na koniec schôdze, prípadne sa bude termínovať na iný termín. Ďalším bodom by malo byť prvé čítanie o návrhu skupiny poslancov na vydanie zákona, ktorým sa dopĺňa zákon č. 514/2003 Z. z. o zodpovednosti za škodu spôsobenú pri výkone verenej moci a o zmene niektorých zákonoch v znení neskorších predpisov. Návrh zákona je uverejnený ako tlač 1047. Návrh na jeho pridelenie na prerokovanie výborom je v rozhodnutí číslo 1089. Tento návrh zákona by mal uviesť pán poslanec Jozef Pročko, ktorého však takisto nevidím v sále. Je tu, prosím vás, niekde pán poslanec Jozef Pročko? (Reakcia z pléna.) Keďže tu nie je, takže aj tento bod prepadá na koniec schôdze. Budeme teda pokračovať prvým čítaním o návrhu poslankyne Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov. Návrh zákona má parlamentnú tlač 1048. Návrh na jeho pridelenie na prerokovanie výborom je v rozhodnutí č. 1090. Dávam teraz slovo pani poslankyni Jarmile Halgašovej, aby návrh zákona uviedla. Nech sa páči. (Rokovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov , tlač 1048.)
Kozelová, Monika, poslankyňa NR SR (2023-05-09):
No, na rozdiel od pána poslanca Jarjabka ja si nemyslím, že poďme sa baviť o štátnej televízii, bavme sa o verejnoprávnej televízii, lebo akonáhle budeme zase závislí a zavesení na trakoch, trakoch štátu, tak, tak to tiež nebude okej. Treba si uvedomiť, že kultúra a kreatívny priemysel vyrába 2 % HDP do štátneho rozpočtu, to je štát... to je rozpočet ministerstva obrany na celý rok, áno? Čiže v podstate z kultúry a z kreatívneho priemyslu len vraciame tam, kam to, kam to patrí a kam to má ísť. Takže ja by som bola rada, keby si to naozaj všetci uvedomili. Jozef, ďakujem za, za tvoju, tvoju poznámku. Naozaj potrebujeme, potrebujeme technicky vyzbrojiť tú telku, máme športový kanál a všetky prenosáky na všetky športy si požičiavame, to má, akú logiku to má? Čiže to je o tom. A hovorila som aj o iných, iných programoch, hovorila som aj o tých, o tých vzdelávacích programoch, ktoré mi naozaj chýbajú, hovorila som o detských programoch. Mohla by som rozvíjať ten program ešte do aleluja, ale nemyslím si, že to má logiku. A zároveň chcem ešte povedať, že súhlasím s pani ministerkou, že podpora Milanovho Vetrákovho návrhu by mala opodstatnenie, mala by logiku. Takže toľko len k Slovenskej televízii a k Slovenskému rozhlasu, čiže dokopy RTVS. Ďakujem.
M. Číž, podpredseda NR SR: (2006-10-19):
Pani ministerka, máte možnosť... Pani kolegyňa, máte možnosť v rozsahu 2 minút, prepáčte, položiť doplňujúcu otázku. Chcete využiť toto právo? Nech sa páči.
Paška Pavol, predseda NR SR (2012-08-02):
Dajte procedurálny návrh, pán Sulík. Pán Procházka sa prihlásil s procedurálnym návrhom. (Predsedajúci nasledujúci text hovorí súbežne s rečníkom.) Zákon upravuje a stanovuje, že má byť podaný návrh, o ktorom budeme hlasovať, a v minútovom...
Pfundtner, Edita, poslankyňa NR SR (2017-09-13):
Teraz mám dve vety, dobre. (Technická prestávka.) (Po prestávke.)
Vaľová, Jana, poslankyňa NR SR (2010-08-04):
Ďakujem veľmi pekne za slovo. Pani kolegyňa, ja som veľmi rada, že ste jasne pomenovali podvody na voličoch, ktoré táto koalícia sľúbila, ktoré určite v programovom vyhlásení nenájdeme, že ste jasne pomenovali klamanie ľudí a že ste pomenovali divadlo v koalícii o koalícii, nekoalícii a o 20 mil. Myslím si, že ešte nezačali ani spolu vládnuť a už začínajú plniť slová svojej premiérky Ivety Radičovej, ktorá povedala jasne pri programovom vyhlásení vlády: „Sľub politika bude platiť dnes aj zajtra, čestnosť aj slušnosť je súčasťou každodennej rutiny.“ Vidíme to a presviedčame sa o tom každodenne. Ďakujem.
Grendel, Gábor, poslanec NR SR (2016-09-14):
Ďakujem za slovo, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 32 z 5. septembra 2016 určil za spravodajcu k návrhu zákona o podpore zachovania územia s rozptýleným osídlením a jeho obyvateľov (tlač 163). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého, predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárske záležitosti, výbor pre pôdohospodárstvo a životné prostredie a výbor pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
Hort, Milan, podpredseda NR SR (2010-10-13):
Ďakujem pekne. Pretože sa naplnila 17.00 hodina, kedy budeme hlasovať, chcel by som tých, ktorí sú ešte prihlásení do faktických poznámok, upozorniť, že budeme pokračovať v tomto rokovaní po hlasovaní. A teraz prosím všetkých, ktorí sú v priestoroch parlamentu, aby sa dostavili do rokovacej sály, budeme hlasovať o 17.01 hodine. Vyhlasujem minútovú prestávku. Prosím všetkých, ktorí chcú hlasovať, aby prišli do rokovacej sály. (Krátka prestávka.) (Po prestávke.)
Šeliga, Juraj, podpredseda NR SR (2020-11-05):
Pán poslanec Petrák, nech sa páči.
Grendel, Gábor, podpredseda NR SR (2022-10-25):
Otváram všeobecnú rozpravu, do ktorej som písomnú prihlášku nedostal. Pýtam sa ešte, či sa chce niekto okrem pani predsedníčky prihlásiť do rozpravy ústne. Pán poslanec Marek Krajčí, končím možnosť prihlásiť sa ústne do rozpravy. Nech sa páči, pani poslankyňa, máte slovo.
Baránik, Alojz, poslanec NR SR (2022-10-05):
Aby sme si rozumeli aj v tom, čo bolo povedané. Tento návrh zákona nemá nič spoločné s bojom proti korupcii. To je dúfam všetkým jasné. Lebo niektorí, sa mi zdá, že z vás, že tu nejak naznačujú, že to je protikorupčný zákon. No to nie je pravda. To je zákon, ktorý, aspoň tak sa to deklaruje, má mať za cieľ to, aby sa hospodárne nakladalo s verejnými prostriedkami. Čo je úplne iná kategória. A teraz existujú určité paralely tohto v súkromnom sektore, v Obchodnom zákonníku existuje ochrana akcionárov napríklad pred nesprávnym konaním štatutárnych orgánov. A teraz vtip je v tom, že za takýchto podmienok nebol ešte nikto nikdy úspešne stíhaný podľa Obchodného zákonníka. Nikdy, to neexistuje. Čiže my tu prijmame nejaký zákon, ktorý má mať, ako tu bolo povedané, nejaký element aj toho, že každý bude môcť robiť udania na tých ľudí, ktorí hospodária s verejnými prostriedkami. To je proste návod na chaos a jeho účelom je len politikárčenie a získavanie bodov v politickej súťaži na základe politiky, populizmu a nereálnych sľubov. A my s niečím takýmto nechceme mať nič spoločné.
Laššáková, Jana, podpredsedníčka NR SR (2013-06-05):
Pán poslanec Huba, nech sa páči.
Glváč, Martin, podpredseda NR SR (2016-09-14):
Pán poslanec Laurenčík.
Jurinová, Erika, podpredsedníčka NR SR (2014-09-11):
Žiadate doplňujúcu otázku, pán poslanec? Nech sa páči, máte slovo.
Tabák, Romana, poslankyňa NR SR (2021-11-26):
Príjemné, dobré ráno, milé dámy, milí páni. Ďakujem za slovo, pán predsedajúci. Teším sa, že na tejto schôdzi som spolupredkladateľkou novely Trestného zákona, ktorá prináša zmiernenie drakonických trestov napríklad za marihuanu. V priestoroch Zimnej jazdiarne Bratislavského hradu sa v máji konala odborná a politická diskusia s názvom „Spravodlivosť pre všetkých – zníženie neprimeraných trestov za marihuanu“. Na konferencii vystúpili okrem iného aj ministerka spravodlivosti pani Kolíková, minister vnútra pán Mikulec, vtedajší prezident Policajného zboru pán Kovařík a odborníci v oblasti liečby a prevencie drogových závislostí. Ako viacerí vystupujúci uviedli, súčasná právna úprava je nevyhovujúca, pretože v dostatočnej miere nerozlišuje konečných užívateľov marihuany od dílerov drog a v niektorých prípadoch sú trestaní rovnakými sadzbami trestov. Príbehy zo stránky „Sloboda pre Roba“ ma len utvrdili v tom, že je potrebné sa zaoberať zmenami zákona. A ja pevne verím, že sa nám podarí nájsť podporu v parlamente pre pripravované zmeny naprieč politickým spektrom. Ďakujem hlavnému predkladateľovi pánovi Krúpovi, že sme sa rozhodli iniciovať zmenu v Trestnom zákone. Potrebu zmeny v tejto oblasti preskúmava aj Európska komisia. Túto informáciu potvrdila eurokomisárka pre vnútorné záležitosti Ylva Johanssonová. Chcem podotknúť, že zmeny v tomto návrhu nijakým spôsobom nemenia sadzby pre dílerov, prechovávateľov a obchodníkov s drogami. V § 171 to sú najľahšie prehrešky, pre vlastnú potrebu maximálne tri dávky, stará sadzba do 3 rokov, po novom sadzba do jedného roka. Maximálne 10 dávok, stará sadzba do 5 rokov, nová sadzba do 2 rokov. Zavádzame ochranné liečenie. V § 172 sa upravujú vážnejšie prehrešky nad 10 dávok. Prechovávatelia 3 až 10 rokov, tam sadzbu nemeníme. Díleri 10 až 15 rokov, tam sadzbu nemeníme. Opakovane prichytení užívatelia, stará sadzba 10 až 15 rokov, po novom 5 až 10 rokov. V § 173, kde sa rieši výroba drog, obchodníci s drogami, tresty do 15 rokov nemeníme. Testovanie pre vlastnú potrebu, odstraňujeme spodnú hranicu trestu. V návrhu sa počíta aj s retroaktivitou, ktorú náš právny poriadok umožňuje. Znamená to, že po prijatí návrhu a začatí platnosti by sa mohli prehodnotiť doterajšie uložené tresty. Týmto návrhom sa odstraňujú neprimerané tresty pre užívateľov marihuany, ktorých zákon trestal rovnakým spôsobom ako vrahov alebo dílerov. A aby bolo jasné, som proti legalizácii marihuany. Odkaz tým, ktorí sú vo väzení nespravodlivo, a ich rodinám, počujeme vás, robíme, čo môžeme. Ďakujem.
Kollár, Boris, predseda NR SR (2022-09-20):
Dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Anne Záborskej.
Paška, Pavol, predseda NR SR (2013-11-26):
Ďakujem pekne, takže krátka prestávka, 17.12 budeme pokračovať. (Prestávka.) (Po prestávke.)
V. Palko, minister vnútra SR: (2005-06-21):
Myslím si, že možno podporiť návrh pána poslanca Minárika. Čo sa týka návrhu pána poslanca Šimka, ktorý navrhuje vynechať povinnosť vodičov zabezpečiť sedačky pre deti, tak sú argumenty aj za, aj proti a nechám na ctenom parlamente, aby rozhodol. Prosil by som nepodporiť návrh pani poslankyne Tóthovej. Čo sa týka návrhu pána poslanca Mitríka, tak ja osobne s tým nemám problém, čo sa týka právomoci v dopravných záležitostiach mestskej polície, ale právnici hovoria, že ten návrh bol sformulovaný s istými právnymi chybami, čiže obávam sa, či by schválenie tohto návrhu nebol dôvod na vrátenie zákona. Toto dávam do pozornosti paniam poslankyniam a pánom poslancom. Čo sa týka veľkého komplexného pozmeňujúceho návrhu pána poslanca Janiša, tak, priznám sa, skôr by sa mi páčilo pôvodné znenie zákona, ale ak to má byť cena za celkové schválenie zákona o premávke na pozemných komunikáciách, tak potom hovorím áno, treba to podporiť. Nech už prejdú pozmeňujúce návrhy v akejkoľvek podobe, v každom prípade, ak bude schválený zákon ako celok, tak bude posunutím veci dopredu. Ďakujem za pozornosť.
Švejna, Ivan, poslanec NR SR (2014-02-04):
Ďakujem. Pán predsedajúci, vážení kolegovia, kolegyne, dovoľte mi, aby v zmysle zákona č. 350/1996 Z. z. o rokovacom poriadku, som vystúpil k návrhu poslancov Národnej rady pána Figeľa, Hrušovského, Zajaca na vydanie zákona, ktorým sa mení zákon č. 181/2005 Z. z. o hazardných hrách. Uvedený návrh bol doručený poslancom v stanovenej lehote, čím boli splnené podmienky podľa § 72 ods. 1 o rokovacom poriadku. Predseda Národnej rady posúdil uvedený návrh podľa § 70 ods. 1 o rokovacom poriadku a podľa legislatívnych pravidiel ho zaradil na rokovanie tejto schôdze. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti zákona uvedené v § 67 a 68 zákona o rokovacom poriadku. Všeobecná časť dôvodovej správy obsahuje informáciu o cieli a že je v súlade s Ústavou Slovenskej republiky. Jej osobitná časť obsahuje odôvodnenie jednotlivých ustanovení návrhu. Po rozprave odporučím po prvé, aby podľa § 73 ods. 3 písm. c) zákona o rokovacom poriadku uvedený návrh prerokovala Národná rada v druhom čítaní a po druhé, aby v súlade s rozhodnutím  predsedu Národnej rady č. 766 z 8. novembra 2013 a podľa § 71 o rokovacom poriadku návrh zákona prerokovali tieto výbory: výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní. Pán predsedajúci, prosím, otvorte rozpravu k uvedenému návrhu zákona.
Figeľ, Ján, podpredseda NR SR (2014-05-28):
Pán spravodajca, neželá si vyjadrenie. Takže ďakujem pekne. Prerušujem rokovanie o tomto bode programu. Budeme pokračovať hlasovaním po krátkej prestávke. (Prestávka.) (Po prestávke.)
Laššáková, Jana, podpredsedníčka NR SR (2015-12-09):
Pán poslanec Madej má faktickú poznámku. Končím možnosť prihlásiť sa s faktickými poznámkami. Nech sa páči, pán poslanec.
Pellegrini, Peter, predseda NR SR (2015-09-24):
Ďakujem pekne, pán spravodajca. Zaujmite miesto. Otváram všeobecnú rozpravu k tomuto bodu. Konštatujem, že som dostal písomné prihlášky od týchto poslancov: za klub MOST – HÍD pán Zsolt Simon a potom pán poslanec Huba a pán poslanec Kuffa. Ako prvý vystúpi pán poslanec Simon. Nech sa páči, máte slovo.
Paška, Pavol, predseda NR SR (2014-07-08):
Ďakujem pekne. Päťminútová prestávka. (Päťminútová prestávka.) (Po prestávke.)
Krátky, Rastislav, poslanec NR SR (2024-01-17):
Ďakujem za slovo. Veronika, páčilo sa mi, ako si rozobrala na drobné niektoré výrokové logiky tých, ktorí obhajujú tento návrh, a demaskovala si lož. Keby sme išli po stopách toho, že kto tu klame, lebo aj protistrana tvrdí teda, že niekto tu klame, zavádza, konšpiruje, tak pozrime sa na iba taký jeden vybraný prípad, ktorý vám teraz plasticky vyobrazím. Robert Fico v auguste alebo v septembri v predvolebných debatách, bolo to konkrétne v predvolebnej debate TV JOJ, povedal na otázku moderátorky, že či teda plánujú rušiť ÚŠP, že nie, že skadiaľ to má a že takáto informácia nie je relevantná. To som parafrázoval, nepovedal to úplne presne takto. Potom s odstupom času po voľbách, keď bolo už teda jasné, že tento návrh predložia, tak sa bránil výrokom, že veď ale oni o tom komunikujú dlhodobo a ide len o plnenie zámeru, ktorý už vopred komunikovali. Čiže niekto tu klame, ale ten, kto klame, tak keď si to vyhodnotíme, tieto dve premisy, tak je jasné, že kto, kto to je, je to Robert Fico. A buď klame v tom, že teda to pripravoval a len klamal ešte svojim voličom predtým, ako mu mali odovzdať hlas, že takýto úmysel nemá, alebo klame teraz, keď hovorí, že to dlhodobo plánovali, a je to zbrklé nejaké, alebo teda rýchle rozhodnutie, zbrklé neni to správne slovo. Čiže klamár je jasný a otázky je už... otázny je už len úmysel a ten je zjavný tiež.
Ľ. Petrák, poslanec: (2008-02-05):
Ja by som chcel tu vašu výpoveď doplniť o niekoľko ďalších faktov. Ak by sa postupovalo pri výbere poradcu podľa ponuky, ktorá bola uvedená vo verejnom obstarávaní, tak by sa mala očakávať predajná cena Slovenského plynárenského podniku vo výške 3,5 mld. USD. To znamená, ak by sa očakávala cena 3,5 mld., tak v tom prípade by sa malo trvať na cene 3,5 mld. dolárov a nemal by predávajúci ustúpiť z tejto ceny. Ak bola cena nižšia ako 3,5 mld. USD, čo bolo, v tom prípade musím tvrdiť, že vláda zavádza. A v tomto prípade zase musím konštatovať, že konštrukcia, ktorá bola uvedená pri výpočte odmeny a podľa ktorej boli preplatené faktúry, bola nesprávna, lebo v tomto prípade to ukazovalo na predajnú cenu len 1,9 mld. USD a navýšenie odmeny privatizačnému poradcovi. To znamená, v každom prípade pochybila bývalá vláda pri výbere privatizačného poradcu, pri spôsobe obstarávania a pochybila aj pri určovaní výšky predajnej ceny Slovenského plynárenského podniku.
B. Bugár, podpredseda NR SR: (2003-07-02):
Pán poslanec Banáš. J. Banáš, poslanec: Ďakujem pekne, pán podpredseda. Veľmi pozorne počúvam dnešnú diskusiu a naozaj si netrúfam vstúpiť do nej z pohľadu odborného, možno ani z pohľadu morálneho, ale dovoľte mi, aby som reagoval ako otec, lebo sa tu dnes hovorí väčšinou o ženách. Keď sme čakali obe naše deti a pýtali sa nás naši priatelia, známi, že čo to bude, tak sme vždy hovorili, nám je to jedno, čo to bude, len aby to bolo zdravé. Myslím si, že toto je väčšinová odpoveď, ktorú dávali všetci tí, ktorí majú deti. Modlili sme sa, aby sme mali zdravé deti, samozrejme, že stalo sa a stáva sa, že sa narodia rodičom deti nezdravé a možnože, nechcem použiť to kruté slovo, neželané. Ale potom je už len na morálnej sile rodičov, či dokážu takéto dieťa, či ho budú chcieť vychovať alebo nie. Pred týždňom moja veľmi dobrá známa po 15-ročnom boji, po 15-ročnom boji mala tri deti, jedno z nich bolo geneticky vážne poškodené, to vzdala a dala toto dieťa, ktoré má dnes 16 rokov, do ústavu. Takže ja len chcem ukončiť. Možno je to veľmi silné, ale nepoznám prípad, že by sa nejakí dvaja ľudia, ktorí si chcú adoptovať dieťa, rozhodli ísť do ústavu a dobrovoľne si vziať ťažko poškodené dieťa. Ešte som o tom nepočul. Ja nechcem vyznieť ako cynik, ale ľudia chcú mať zdravé deti, a keď sa také dieťa narodí, je to rozhodnutie istej vyššej sily, ale nemyslím si, som o tom hlboko presvedčený, že by mal niekto iný právo rozhodovať o tom, aby si toto dieťa museli nechať. Ďakujem.
Jurinová, Erika, podpredsedníčka NR SR (2012-08-08):
Vážené panie poslankyne, pokračujeme v popoludňajšom rokovaní štvrtého dňa 6. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 141). Pán minister práce je nahradený. A máme tu dvoch pánov ministrov, takže vítame. Zaujali svoje miesto, teda jeden zaujal svoje miesto. Pán spravodajca je na svojom mieste. Tak budeme pokračovať faktickými otázkami, faktickými poznámkami na pána poslanca Petráka. Nech sa páči, pán poslanec Kaník. Pán poslanec Kaník, nech sa páči.
P. Paška, predseda NR SR: (2008-10-23):
Nech sa páči.
Poliačik, Martin, poslanec NR SR (2014-05-29):
Pán minister, pravda je taká, že ste to zbúchali tak narýchlo, že nám tiež chvíľku trvá sa s tým zoznámiť, zorientovať a zozbierať nejaké materiály. Ja som za vami už dneska bol dvakrát, myslím si, že s relevantnými materiálmi, ktoré sa týkajú celkovej koncepcie ťažby nerastných surovín na Slovensku, a dostal som ich až dnes ráno. Ja napriek tomu, že som okamžite rozhodil siete medzi ľudí, ktorí sa vo veciach vyznajú, tak oni tiež majú svoj čas, potrebujú veci pripraviť, napísať a tým, že som ich ešte nemal na ústavnoprávny výbor, tak som ani nemal dôvod naň ísť, lebo som tie materiály, ktoré som potreboval, nemal. Preto som tiež nehlasoval za skrátené legislatívne konanie, lebo skráteným legislatívnym konaním sa vždycky dostávame do situácie, že relevantní ľudia po celom Slovensku, ktorí nedokážu napísať dobrý materiál z večera na ráno, nemajú čas sa vyjadrovať a vy obchádzate klasický legislatívny postup. Takže považujem z vašej strany za mimoriadne nefér, keď poviete, že zrazu sa tu objavilo toľko odborníkov, no každý, ktorý sa k tomu chcel vyjadriť v medzirezortnom pripomienkovom konaní alebo by sa k tomu chcel vyjadriť v klasickom medziobdobí medzi prvým, druhým čítaním, bol o túto možnosť teraz pripravený. A preto ľudia teraz hľadajú všetky možné spôsoby, ako vám dopraviť aspoň základ tých svojich námietok a základ svojich návrhov, čo sa s tým dá robiť. Ale vy už keď potom nie ste ochotný sa na tie veci ani len pozrieť a, naopak, arogantne tu idete napádať opozíciu, tak to nie je vôbec základ pre nejaký zmysluplný dialóg a len to potvrdzuje slová o tom, že to je marketingovým ťahom.
Laurenčík, Milan, podpredseda NR SR (2021-12-09):
Faktickú poznámku má pripravenú aj pán podpredseda Juraj Blanár, nech sa páči.
Z. Kramplová, poslankyňa: (2007-05-11):
Áno, podľa ústavy máme právo ma informácie, ale, žiaľ, nemáme žiadne právo na istotu, že informácie, ktoré nám sprostredkovávajú médiá, sú pravdivé. Či sa nám to páči, alebo nie, či tu budeme my alebo ďalší naši kolegovia v budúcnosti, informácie sa stali spotrebným tovarom a vyrábajú sa podľa prísnych pravidiel manipulovateľnosti s vedomím človeka. Pochopili to aj iné štáty, aj štáty Európskej únie, a preto, tak ako hovorila pani poslankyňa Tóthová, v jednotlivých určitých krajinách majú priame prenosy z parlamentov, z výborov, a dovolím si podčiarknuť aj to, že existujú aj priame prenosy z Európskeho parlamentu. A práve to, že spomenula aj kanál 24 CZ, ktorý plní túto funkciu informovanosti, kompletnej informovanosti občanov o ich volených zástupcoch priamo v senáte, v snemovni, vo výboroch, ale súčasne dáva aj priame prenosy zo zasadnutia Európskeho parlamentu. Z toho dôvodu vidím tento návrh ako návrh, ktorý je žiaduci a ktorý je potrebné riešiť aj z toho dôvodu, že existuje veľké percento ľudí, ktoré si žiada, aby mali možnosť vidieť, ako skladáme účty tu priamo v parlamente. Tí, ktorým sa to nepáči, majú veľmi jednoduchý spôsob, ako sa tomu vyhnúť. Spokojne môžu prepnúť na iný kanál a sledovať iný program. Včera sa mi dostala do rúk zaujímavá informácia. Bola to informácia o dlhoch Slovenskej televízie. My, keď sme pripravovali tento návrh, skutočne sme sa zamýšľali aj nad tým, že áno, dávať priame prenosy, to je tá cesta, ktorá by bola správna. Ale dostali sme odpoveď, že nie je to možné, pretože by sme potrebovali minimálne dotovať Slovenskú televíziu ďalšími 150 mil. korún. Tak sme si povedali, ideme cestou, ktorá je schodnejšia a ktorá je finančne menej náročná. Ale, keď včera informácia, ktorá bola podaná, že daňoví poplatníci okrem koncesionárskych poplatkov budú sa musieť skladať aj na to, že boli realizované nie adekvátne pracovnoprávne závery pri prepúšťaní zamestnancov a dnes požaduje Slovenská televízia ďalších minimálne 200 mil. na to, aby mohla uhrať tieto spory a súčasne aby mohla hradiť prevádzkové náklady, som presvedčená, že tieto straty, ktorá má Slovenská televízia, by bolo lepšie, aby peniaze sa dávali priamo na priame prenosy. Mnohí ľudia by konečne radi pozerali profesionálne pripravené spravodajstvo, pútavú publicistiku, zaujímavé diskusné relácie odborníkov aj politikov. Ale skutočne rovnako aj prenosy z parlamentu. Milé kolegyne a kolegovia, aj táto novela by mala prispieť k tomu, aby sa často opakovaný nezmysel nestával absolútnou pravdou, ktorá nepotrebuje žiaden dôkaz. Ja vám všetkým ďakujem za podporu, ktorú vyslovíte tomuto návrhu, a som veľmi rada, že aj poslanecký klub SDKÚ tento návrh podporí. Ďakujem. (Potlesk.)
Mojš, Milan, poslanec NR SR (2014-12-04):
Ďakujem. Pán predseda, k predmetnému návrhu zákona v rozprave nevystúpil žiaden poslanec. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-07-03):
(Hlasovanie.) 138 prítomných, 56 za, 71 proti, 11 sa zdržalo. Ani tieto návrhy sme neschválili. Nech sa páči.
P. Paška, predseda NR SR: (2010-02-10):
Budeme hlasovať teraz v prvom čítaní o návrhu poslanca Národnej rady Slovenskej republiky Mojmíra Mamojku na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 1450). Pán poslanec Fronc bude uvádzať hlasovanie. Pán poslanec Golian sa hlási?
Pellegrini, Peter, predseda NR SR (2023-12-20):
Prosím, prezentujme sa a hlasujme. (Hlasovanie.) Prítomných 139, za 61, proti 78. Konštatujem, že sme tento návrh neschválili.
Gy. Bárdos, poslanec: (2007-06-19):
A, pán predseda, áno, je tu jediná možnosť, akým spôsobom dostať takúto debatu do Národnej rady, a to formou rokovacieho poriadku a legislatívneho procesu. To znamená, podať návrh zákona do Národnej rady. A to sme urobili. A tým pádom o tomto návrhu tu teraz rokujeme. A myslím, že už aj kvôli tomu tento návrh je dobrý, že tu v pléne Národnej rady sa hovorí o tejto vážnej a citlivej téme, ktorá sa veľmi často aj v minulosti, a teraz som o tom presvedčený, že aj v budúcnosti sa bude zneužívať. A budú tu rôzne licitácie. Práve preto, pán predseda, čo ste povedali, to je ďalší dôvod hlasovať za náš návrh. Lebo keď chcete zúžiť alebo chcete úplne upraviť tú imunitu, tak je tu možnosť podporiť náš návrh v prvom čítaní a v druhom čítaní možno... (Prerušenie vystúpenia časomierou.)
Laššáková, Jana, podpredsedníčka NR SR (2014-12-04):
Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nie. Pán spravodajca? Áno. Nech sa páči.
Paška, Pavol, predseda NR SR (2013-03-20):
(Hlasovanie.) 139 prítomných, 52 za, 78 proti, 9 sa zdržalo. Návrh sme neschválili.
Glváč, Martin, podpredseda NR SR (2019-09-13):
Ďakujem. Pán poslanec, nabudúce s faktickou naozaj reagujte na predrečníka, inak sa kľudne môžte prihlásiť potom aj v ústnej rozprave. Nech sa páči ďalší, pán poslanec Grendel.
A. Belousovová, podpredsedníčka NR SR: (2007-02-08):
Panie poslankyne, páni poslanci, keďže sa blíži 12.00 hodina a ostal posledný vystupujúci, pán poslanec Abrhan, vyhlasujem obedňajšiu prestávku, ktorá bude do 14.00 hodiny a po nej vystúpi, začneme rokovanie vystúpením pána poslanca Abrhana. Pardon. (Prerušenie rokovania o 11.57 hodine.) (Pokračovanie rokovania o 14.07 hodine.) Siedmy deň rokovania 7. schôdze Národnej rady Slovenskej republiky 8. februára 2007 o 14.07 hodine
Žiga, Peter, podpredseda NR SR (2024-01-17):
Pán poslanec Bužo.
Laurenčík, Milan, podpredseda NR SR (2021-02-04):
Pán minister, prosím vás, nedebatujte s poslancami, lebo oni majú možnosť fakticky na vás reagovať a takto to tu potom nevyzerá ako v parlamente.
Simon, Zsolt, poslanec NR SR (2014-05-28):
Ďakujem pekne. Pani kolegyňa Košútová, musím povedať, že vtedy, keď ten návrh prvýkrát sa predložil do Národnej rady z dielne ministerstva pôdohospodárstva ministrom Jahnátkom, už vtedy som hovoril, že návrh alebo cesta, ktorou sa vybralo ministerstvo, nie je správnou cestou a treba ísť cestou trestnoprávnej zodpovednosti. To, že sa to naťahuje, áno, je to problém. Ale je to problém politickej strany, ktorá vládne. Ako opozícia tu sme preto, aby sme upozornili na tieto, na tieto veci a som nesmierne, lebo keby sme to predložili my a mali sme tú snahu aj zo strany MOST – HÍD, bolo to zamietnuté. Dnes som rád, že minister Borec tento návrh si osvojil už z akejkoľvek pohnútky, to je jedno, nech je to uvedené do praxe a nech to pôsobí. A preto by som vás naozaj chcel poprosiť, aby sme ľudí neatakovali takýmto spôsobom a keby ste to stiahli, bolo by to dobré.
Paška, Pavol, predseda NR SR (2013-03-13):
Pán poslanec Mikuš.
Glváč, Martin, podpredseda NR SR (2019-06-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Vyhlasujem rozpravu za skončenú. Tým pádom pán navrhovateľ nemá zaujať stanovisko k čomu, ani pán spravodajca. Maximálne vás poprosím o termín hlasovania.
Vons, Peter, poslanec NR SR (2021-02-03):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Kollár, Boris, predseda NR SR (2023-05-18):
Nech sa páči, pán poslanec, máte slovo.
Galko, Ľubomír, poslanec NR SR (2012-05-15):
Áno, ďakujem pekne. Odpoviem postupne. V podstate nielen pánovi Martvoňovi, ale aj ostatným kolegom by som odporúčal, aby, pokiaľ chcú povedať niečo zmysluplné, reagovali na to, čo bolo povedané, a nie na to, kto to povedal. A obzvlášť pre vás, pán kolega Baška. No opatrný by som bol s tými vyjadreniami o tých odpočúvaniach, lebo môže ešte všeličo vyplávať na povrch v budúcnosti, nielen o nasadzovaní ITP, ale aj o nasadzovaní kamier kade-tade. Takže tam by som naozaj bol veľmi opatrný. Dovolím si zareagovať na tie zmluvy na priamo. Áno, bol to možno teraz, aby som nezavádzal, neviem 7-, 8-násobne, 10-násobne menší počet tých, ktoré sme realizovali my za rovnaké obdobie, ako ste realizovali vy. Čo sa týka pána Číža, no budete si musieť zvyknúť, pán poslanec, na to, že mám právo, mám právo, napriek tomu, že vy ste dokonca tam použili pomerne dosť také výhražné slová o potrestaní. Ja viem o tom, že ten váš nohsled na Generálnej prokuratúre čaká na pokyn. A ja vám poviem, že je nehorázne, že dôstojníci VOS, ktorí v živote svojho ministra osobne nestretli, sú nútení do krivých výpovedí. Ale ak si myslíte, že niekomu naženiete strach, tak ste na veľkom omyle. Ďakujem pekne.
Fronc, Martin, poslanec NR SR (2012-02-03):
Ďakujem pekne. Ja som sa prihlásil do rozpravy z dôvodu, aby som urobil zadosť zákonnému postupu. Keď sme predkladali tento návrh zákona ako, predsa len ste človek, ktorý má aj tie skúsenosti, ma dosť istil s účinnosťou zákona a bola daná na 1. januára, ale vzhľadom na známe okolnosti, dnes keby sme zákon schválili, tak táto účinnosť už je nie v súlade s legislatívnym procesom, preto dávam pozmeňujúci návrh: V článku 2 sa slová „1. januára“ nahrádzajú slovami „1. apríla“. Ďakujem.
Hrnčiar, Andrej, podpredseda NR SR (2016-10-14):
Otváram všeobecnú rozpravu. Do rozpravy som dostal štyri písomné prihlášky, za klub SaS pán poslanec Jozef Mihál, za klub SME – RODINA pani poslankyňa Petra Krištúfková, za klub OĽANO pani poslankyňa Silvia Shahzad a prihlásená je ešte aj pani poslankyňa Jurinová. Nech sa páči, pán poslanec Mihál, máte slovo.
V. Veteška, podpredseda NR SR: (2007-01-31):
Prosím pána ministra Jureňu, aby zaujal miesto, aj pána Zsolta Simona ako spravodajcu, aby zaujal miesto, pretože ukončíme rokovanie o predchádzajúcom zákone (tlač 182). Pán Jureňa bol posledný, ktorý vystúpil v rámci rozpravy, i keď predpokladám, že to bolo aj jeho záverečného slovo. Nikto viac sa neprihlásil ani nereagoval s faktickými poznámkami na vystúpenie pána ministra Jureňu. Vyhlasujem rozpravu k tomuto bodu za skončenú. Pán Jureňa, vidím, že prichádza, ešte chcete mať záverečné slovo či to bolo záverečné slovo? (Reakcia ministra.) Pán spravodajca sa vzdal. Prerušujeme rokovanie o tomto bode programu a zároveň oznamujem, že aj o tomto zákone budeme hlasovať. Teraz pristúpime k hlasovaniu o zákone, ktorý sme prerušili včera na základe návrhu pánov poslancov a paní poslankýň. Prosím teraz, slovo dávam pánovi poslancovi Burianovi, predsedovi výboru pre financie. Nech sa páči, pán poslanec. (Rokovanie o vládnom návrhu zákona o medzinárodnej pomoci a spolupráci pri správe daní , tlač 141.)
Gašpar, Tibor, podpredseda NR SR (2024-10-23):
Pozastavte čas, prosím vás.
P. Hrušovský, predseda NR SR: (2004-06-30):
vládny návrh zákona o ekologickom poľnohospodárstve (tlač 667). Nech sa páči, pán minister.
P. Paška, predseda NR SR: (2009-04-29):
(Hlasovanie.) 130 prítomných, 84 za, 1 proti, 44 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Pýtam sa, či niekto, a nielen  z radov poľovníkov, má záujem vystúpiť. Nie. Vyhlasujem rozpravu za skončenú. Budeme hlasovať.
Blanár, Juraj, podpredseda NR SR (2022-06-14):
To bol jediný vystupujúci v rozprave, pán spravodajca. Vyhlasujem rozpravu za uzavretú. Chce sa k rozprave vyjadriť pán navrhovateľ v záverečnom slove? Nie. Pán spravodajca? Hlasovanie predpokladám. Nech sa páči.
J. Burian, poslanec: (2008-07-04):
Chcem povedať jednu zásadnú vec. Ja som tu ixkrát vystupoval k problematike druhého piliera a som veľmi rád, že súčasťou tejto správy o demografickom vývoji Slovenska je aj poznámka o kapitalizačnom pilieri, a dokonca som rád, že predkladateľ v podstate nepriamo aj priznal a dokonca vlastne potvrdil to, čo už viackrát tu bolo spomenuté. Jednoducho je pravdou, že demografická krivka sa nerieši kapitalizačným pilierom. Čo je absolútne teda, by som povedal, nezmyselný pojem, ktorý si postavila predchádzajúca vláda a postavila túto koncepciu a teóriu, ktorú postavila na tom, že tým, že zavedie druhý kapitalizačný pilier, vyrieši demografický vývoj na Slovensku. Demografický vývoj sa rieši iba tým, že bude podpora rodiny a podpora narodeniu nových detí, alebo teda doslova to, aby sa vytvorili všetky podmienky na to, aby tu sa rodilo viac detí, ktoré budú zabezpečovať ďalší rozvoj zamestnanosti, rozvoj Slovenska. Čiže ja len túto malú poznámku. Som veľmi rád, že spravodajca, pardon, nie spravodajca, ale predkladateľ nezabudol vlastne túto pripomienku dať a že teda predchádzajúca vláda sa postavila iba v teórii kapitalizačného piliera do pozície tej, že vyriešila tým, že sa zaviedol kapitalizačný pilier, vyriešila demografický vývoj. Myslím si, že je to veľmi, by som povedal, veľmi zjednodušená forma, ak by sme teda len chápali ako kapitalizačný pilier. Je to nič iné len odkladanie peňazí, nejakého objemu peňazí, ktoré budú jednoznačne chýbať v štáte, lebo ten štát už, jednoducho tie peniaze nejakým spôsobom boli použité v predchádzajúcom období. Čiže vlastne len tým chcem znovu potvrdiť, demografický vývoj nie je riešený kapitalizačným pilierom. Iba veľmi krátku poznámku. Ďakujem za pozornosť. (Potlesk.)
Pellegrini, Peter, predseda NR SR (2015-03-19):
Hlasujeme o prvom pozmeňujúcom návrhu pani poslankyne Pfundtner, o obidvoch bodoch návrhu spoločne. (Hlasovanie.) Prítomných 139 poslancov, za bolo 45, proti 35, zdržalo sa 59. Tento návrh sme neschválili.
Sulík, Richard, podpredseda vlády a minister hospodárstva SR (2020-12-10):
Ďakujem pekne, no tak áno. Výzva ide už, dobre. Pekný deň prajem.
Laššáková, Jana, podpredsedníčka NR SR (2015-05-27):
Poprosím vás, pani poslankyne, páni poslanci, aby ste zaujali svoje miesta, pristúpime k hlasovaniu. A poprosím vás o pokoj v rokovacej sále. Takže, pani poslankyne, páni poslanci, pokračujeme v prerušenom rokovaní hlasovaním v druhom čítaní o návrhu poslanca Hlinu na vydanie zákona, ktorým sa mení a dopĺňa zákon č. 372/1990 Zb. o priestupkoch, tlač 1259, bod programu 31. Dávam slovo spoločnému spravodajcovi z výboru pre verejnú správu a regionálny rozvoj, poslancovi Igorovi Hraškovi, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 1259.)
Pročko, Jozef, poslanec NR SR (2022-10-25):
Tak potom ja súhlasím, treba to vypnúť, ale vypnúť aj pani Cigánikovú, pretože tá sa vypla a potom sa zapla. Takže ja sa vypínam. Teraz súhlasím, ja s vami súhlasím, ne, zrušte nás, aj pani Cigánikovú, aj mňa. Ďakujem.
Kollár, Boris, predseda NR SR (2021-03-16):
Na predrečníka evidujem jednu faktickú poznámku. Nech sa páči, pani poslankyňa Cigániková, máte slovo.
Benčík, Ján, poslanec NR SR (2021-05-10):
Ďakujem pekne za slovo. Pán Taraba, keď sa zasa zapájate do odvolávania pani ministerky a máte na jej adresu pomerne dosť výčitiek, tak sa vás chcem opýtať na to, čo pravdy na informáciách, ktoré kedysi napísal nejaký denník S: Miliónové dlhy, firmy bez tržieb a obchodný partner, ktorý mal blízko k mafii. Tomáš Taraba figuruje v desiatke firiem a jeho spoločníkom v nich je bývalý pracovník Slovenskej informačnej služby Peter Košč, ktorý sa údajne stretáva s bosom mafiánskej skupiny sýkorovcov Róbertom Lališom. Pokiaľ viem, po tomto pánovi Petrovi Koščovi je momentálne vyhlásené celoštátne pátranie. Čo máte s ním spoločné ešte?